**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

### 2020 թվականի մայիսի 22-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

**Ընթացակարգի ծածկագիրը` «**ԲՏԱՆ-ԳՀԾՁԲ-2020/04**»**

ՀՀ բարձր տեխնոլոգիական արդյունաբերության նախարարության կարիքների համար ‹‹ՀՀ տարածքում բազային և շարժական ռադիոմոնիթորինգի համակարգի›› նախագծման ծառայություններիձեռքբերման նպատակով կազմակերպված **«**ԲՏԱՆ-ԳՀԾՁԲ-2020/04**»** ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ ստացված հարցադրումը և դրա վերաբերյալ 2020թ. մայիսի 22-ին տրամադրված պարզաբանումը` **«**ԲՏԱՆ-ԳՀԾՁԲ-2020/04**»** ծածկագրով գնման ընթացակարգի վերաբերյալ **(**‹‹ՀՀ տարածքում բազային և շարժական ռադիոմոնիթորինգի համակարգի›› նախագծման ծառայություններ**):**

***Հարցադրում***

1. ՄԱՍ 1, 1.1 ենթակետում նշված է, որ Ծառայության տեխնիկական բնութագրերը, ինչպես նաև մասնագիրը, տեխնիկական տվյալները և այլ ոչ գնային պայմանների ամբողջական և համարժեք նկարագրությունը կազմում են կնքվելիք պայմանագրի անբաժանելի մասը, որի նախագիծը ներկայացված է սույն հրավերի N 3 հավելվածում, սակայն հավելված 3–ը Երաշխիքի ձևանմուշ է, խնդրում եմ պարզաբանել։
2. ՄԱՍ 2, 2.3 ենթակետում նշված է, որ համատեղ գործունեության պայմանագիրը, եթե մասնակիցները գնման ընթացակարգին մասնակցում են համատեղ գործունեության կարգով (կոնսորցիումով). (Համատեղ գործունեության կարգով (կոնսորցիումով) մասնակցելու դեպքում հայտում ներառվող` մասնակցի կողմից հաստատվող փաստաթղթերը պետք է հաստատված լինեն կոնսորցիումի բոլոր անդամների կողմից): Եթե մասնակիցը համատեղ գործունեության կարգով է մասնակցում մրցույթին և եթե կոնսորցիումի անդամներից որևէ մեկը ՀՀ ռեզիդենտ չէ, արդյո՞ք հայտում ներառված Հավելվածները պետք է ստորագրվեն երկու ընկերությունների կողմից (ՀՀ ռեզիդենտ չհանդիսացող ընկերություն՝ կնիք և ստորագրություն, ՀՀ ռեզիդենտ հանդիսացող ընկերություն՝ էլեկտրոնային ստորագրություն):
3. Խնդրում եմ պարզաբանել, եթե մասնակիցները մրցույթին մասնակցում են համատեղ գործունեության կարգով, արդյո՞ք հայտի ապահովումը բանկային երաշխիքի ձևով ներկայացնելու դեպքում յուրաքանչյուր մասնակից պետք է ներկայացնի առանձին, թե՞ պետք է ներկայացվի մեկ բանկային երաշխիք, որտեղ նշված կլինեն երկու ընկերությունների անունները։
4. Խնդրում եմ պարզաբանել, նշված մրցույթին համատեղ գործունեությամբ մասնակցելու և հրավերով սահմանված նախագծման աշխատանքներն իրականացնելու դեպքում, եթե հետագայում նշված նախագծման հիման վրա հայտարարվի մրցույթ, արդյո՞ք չեն կիրառվի սահմանափակումներ համատեղ գործունեության անդամների մասնակցության համար։

***Պատասխան***

1. Ենթակետում նշված Ծառայության տեխնիկական բնութագրերը, ինչպես նաև մասնագիրը, տեխնիկական տվյալները և այլ ոչ գնային պայմանների ամբողջական և համարժեք նկարագրությունը կազմում են կնքվելիք պայմանագրի անբաժանելի մասը, որի նախագիծը ներկայացված է սույն հրավերի N 6 հավելվածում /վրիպակ/:
2. Հայաստանի Հանրապետության ռեզիդենտ հանդիսացող մասնակիցները հայտում ներառվող` իրենց կողմից հաստատվող փաստաթղթերը հաստատում են էլեկտրոնային թվային ստորագրությամբ, իսկ Հայաստանի Հանրապետության ռեզիդենտ չհանդիսացող մասնակիցները` այդ փաստաթղթերը ներկայացնում են հաստատված բնօրինակ փաստաթղթից արտատպված (սկանավորված) տարբերակով.
3. Հայտի ապահովումը՝ բանկային երաշխիքի ձևով ներկայացվում է մասնակիցներից որևէ մեկի կողմից, ինչը նախապես պետք է նախատեսել երկու կողմերի միջև կնքվող համատեղ գործունեության պայմանագրով (կոնսորցիումի):
4. Նշված հարցը գնումների մասին ՀՀ օրենսդրությամբ կարգավորված չէ, բայց միևնույն ժամանակ գնման առարկան բնութագրելիս պետք է հաշվի առնել <<Գնումների մասին>> ՀՀ օրենքի 13-րդ հոդվածի պահանջները:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

**«**ԲՏԱՆ-ԳՀԾՁԲ-2020/04**»** ծածկագրով գնահատող հանձնաժողովի քարտուղար Փառանձեմ Խաչատրյանին:

*Հեռախոս 010 59 00 38*

*Էլ. փոստ procurement@hti.am*